Document ID: 32006D0613

OTSUS nr 204,
6. oktoober 2005,
näidisvormide kohta, mis on vajalikud nõukogu määruste (EMÜ) nr 1408/71 ja (EMÜ) nr 574/72 (seeria E 200) kohaldamiseks
(EMPs ja EL/Šveitsi kokkuleppe puhul kohaldatav tekst)
(2006/613/EÜ)
VÕÕRTÖÖTAJATE SOTSIAALKINDLUSTUSE HALDUSKOMISJON,
võttes arvesse nõukogu 14. juuni 1971. aasta määruse (EMÜ) nr 1408/71 (1) artikli 81 punkti a sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, mille kohaselt halduskomisjoni ülesanne on tegeleda kõigi määruse (EMÜ) nr 1408/71 ja sellele järgnevate määruste sätetest tulenevate haldusküsimustega,
võttes arvesse määruse (EMÜ) nr 574/72 (2) (millega määratakse kindlaks määruse (EMÜ) nr 1408/71 rakendamise kord) artikli 2 lõiget 1, mille kohaselt on halduskomisjoni ülesanne koostada määruste (EMÜ) nr 1408/71 ja (EMÜ) nr 574/72 kohaldamiseks vajalike dokumentide näidised,
võttes arvesse 10. detsembri 2001. aasta otsust nr 184, (3) mis käsitleb nõukogu määruste (EMÜ) nr 1408/71 ja (EMÜ) nr 574/72 kohaldamiseks vajalikke näidisvorme (E 201-E 207, E 213 ja E 215),
võttes arvesse 10. detsembri 2002. aasta otsust nr 188, (4) mis käsitleb nõukogu määruse (EMÜ) nr 574/72 kohaldamiseks vajalikke näidisvorme (E 210 ja E 211),
ning arvestades järgmist:
(1)
Euroopa Liidu laienemise tõttu 1. mail 2004 on vaja E 200 seeria näidisvorme muuta.
(2)
17. märtsi 1993. aasta protokolliga täiendatud 2. mai 1992. aasta Euroopa Majanduspiirkonna lepingu (EMP leping) VI lisaga rakendatakse määrused (EMÜ) nr 1408/71 ja (EMÜ) nr 574/72 Euroopa Majanduspiirkonnas.
(3)
Euroopa Ühendus ja tema liikmesriigid ning Šveitsi Konföderatsioon on sõlminud isikute vaba liikumise lepingu (Šveitsi leping), mis jõustus 1. juunil 2002. Nimetatud lepingu II lisa põhineb määrustel (EMÜ) nr 1408/71 ja (EMÜ) nr 574/72.
(4)
Praktilistel kaalutlustel peavad Euroopa Liidu siseselt kasutatavad ning EMÜ lepingu ja Šveitsi lepingu kohased vormid olema identsed,
ON VASTU VÕTNUD JÄRGMISE OTSUSE:
1.
Näidisdokumendid E 202 koos lisalehekülgedega 1-9, E 203 koos lisalehekülgedega 1-13, E 204 koos lisalehekülgedega 1-9, E 205 (BE), (CZ), (DK), (DE), (EE), (GR), (ES), (FR), (IE), (IT), (CY), (LV), (LT), (LU), (HU), (MT), (NL), (AT), (PL), (PT), (SI), (SK), (FI), (SE), (UK), (IS), (LI), (NO), (CH), E 207, E 210, E 211, E 213 koos lisalehekülgedega 1-5 ja E 215 koos lisaleheküljega võetakse vastu vastavalt käesoleva otsuse lisas olevatele vormidele.
2.
Liikmesriikide pädevad asutused peavad tegema käesolevale otsusele lisatud näidistele vastavad vormid asjaomastele pooltele kättesaadavateks. Nimetatud vormid peavad olema kättesaadavad ühenduse ametlikes keeltes ja need tuleb koostada nii, et eri versioonide kujundus on täielikult identne ning et kõigil adressaatidel on võimalik saada nimetatud omakeelseid trükitud vorme.
3.
Käesolev otsus, millega asendatakse otsused nr 184 ja nr 188, avaldatakse Euroopa Liidu Teatajas. Otsust kohaldatakse selle avaldamisele järgneva kuu esimesest päevast.

Labels: 12
18
9
0